CELEX: 62012TN0451
Language: ro
Date: 2012-10-15 00:00:00
Title: Cauza T-451/12: Acțiune introdusă la 15 octombrie 2012 — Stromberg Menswear/OAPI — Leketoy Stormberg Inter (STORMBERG)

2.3.2013   
            
            
               RO
            
            
               Jurnalul Oficial al Uniunii Europene
            
            
               C 63/19
            
         Acțiune introdusă la 15 octombrie 2012 — Stromberg Menswear/OAPI — Leketoy Stormberg Inter (STORMBERG)
   (Cauza T-451/12)
   2013/C 63/39
   Limba în care a fost formulată acțiunea: engleza
   
      Părțile
   
   
      Reclamantă: Stromberg Menswear Ltd Leeds, Regatul Unit) (reprezentanți: A. Tsoutsanis, lawyer și C. Tulley, Solicitor)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Leketoy Stormberg Inter AS (Kristiansand S, Norvegia)
   
      Concluziile
   
   Reclamanta solicită Tribunalului:
   
               —
            
            
               Anularea deciziei Camerei a patra de recurs a Oficiului pentru Armonizare în cadrul Pieței Interne (mărci, desene și modele industriale) din 3 august 2012 în cauza R 389/2012-4;
            
         
               —
            
            
               modificarea deciziei Camerei a patra de recurs a Oficiului pentru Armonizare în cadrul Pieței Interne (mărci, desene și modele industriale) din 3 august 2012 în cauza R 389/2012-4 și admiterea cererii de restitutio in integrum, și i) în primul rând, anularea deciziei diviziei de anulare din 11 ianuarie 2011 de a închide procedura de decădere nr.4054 C și de a dispune redeschiderea acestei proceduri de decădere de către divizia de anulare și de a invita Stromberg Menswear să prezinte observații cu privire la continuarea procedurii de decădere, or, ii) în subsidiar, să permită Stromberg Menswear să introducă o cale de atac împotriva deciziei diviziei de anulare din 11 ianuarie 2011 de a închide procedura de decădere și să retrimită dosarul privind calea de atac la camera de recurs, și
            
         
               —
            
            
               obligarea OAPI la plata tuturor cheltuielilor de judecată efectuate de Stromberg Menswear în procedurile de pe rolul camerei de recurs și din fața Tribunalului.
            
         
      Motivele și principalele argumente
   
   
      Marca comunitară înregistrată care a făcut obiectul unei cereri de decădere: marca verbală „STORMBERG” pentru produse și servicii din clasa 25 — înregistrarea mărcii comunitare nr. 2557155
   
      Titularul mărcii comunitare: cealaltă parte în procedura care s-a aflat pe rolul camerei de recurs
   
      Partea care solicită decăderea din drepturi a titularului mărcii comunitare: reclamanta
   
      Decizia diviziei de anulare: închide procedura de declarare a nulității în urma unei renunțări la marca comunitară atacată, din partea titularului acesteia
   
      Decizia camerei de recurs: respinge cererea de restitutio in integrum în termenul de introducere a căii de atac și declară calea de atac ca fiind neintrodusă.
   
      Motivele invocate:
   
   
               —
            
            
               încălcarea articolului 81 din Regulamentul nr. 207/2009 al Consiliului;
            
         
               —
            
            
               încălcarea articolelor 75 și 76 din Regulamentul nr. 207/2009 al Consiliului.